মিশন রাণীগঞ্জ
মিশন রানীগঞ্জ: দ্য গ্রেট ভারত রেসকিউ (হিন্দি: मिशन रानीगंज) হল টিনু সুরেশ দেশাই পরিচালিত এবং পূজা এন্টারটেইনমেন্টের দ্বারা প্রযোজিত ২০২৩ সালের ভারতীয় হিন্দি ভাষার একটি দুর্যোগ ভিত্তিক চলচ্চিত্র। ১৯৮৯ সালের পশ্চিমবঙ্গের রানিগঞ্জ কয়লাক্ষেত্রের একটি কয়লাখনিতে আটকে পড়া ৬৫ জন খনি শ্রমিকের উদ্ধারের ঘটনার উপর ভিত্তি করে তৈরি চলচ্চিত্রটির চিত্রনাট্য লিখেছেন বিপুল কে রাওয়াল। ছবিটিতে অভিনয় করেছেন অক্ষয় কুমার এবং পরিণীতি চোপড়া। ২০২২ সালের জুলাই মাসে প্রধান ফটোগ্রাফি শুরু হয়েছিল। ফিল্মটি প্রাথমিকভাবে যুক্তরাজ্যে শ্যুট করা হয়েছিল এবং ২০২৩ সালের আগস্টে পোস্ট-প্রোডাকশনের পরে শেষ হয়েছিল। সিনেমাটোগ্রাফি করেছেন অসীম মিশ্রা এবং সঙ্গীত পরিচালনা করেছেন সতিন্দর সারতাজ, প্রেম-হরদীপ, আর্কো, বিশাল মিশ্রা এবং গৌরব চ্যাটার্জি। মিশন রানীগঞ্জ ৬ অক্টোবর ২০২৩ তারিখে প্রেক্ষাগৃহে মুক্তি পায়।